gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl pt gl gl gl gl gl gl gl gl gl gl lt gl gl en en gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Cambia o tempo en Galicia: chega o aire frio con precipitacións débiles - G24
Tempo húmido ata o xoves
O martes agárdase unha xornada de precipitacións xeneralizadas
Algo que case nos pode soar a raro ou estraño este verán. Nos máis secos sempre chovía algo en Galicia e semellaba que este 2022 ía ser unha excepción, pero durante os próximos días as previsións indican que regresa a xa tan ansiada chuvia.
Iso si, tampouco vai ser abonda para compensar o déficit hídrico que padece o país. Para que a situación mudase por completo precisariamos un tren de borrascas que os modelos polo momento non prevén, para regar a comunidade coas súas frontes.
O tempo muda e vai ser húmido e máis frío esta semana que comeza, pero o empeoramento será puntual. O cambio de tendencia vai durar pouco. O anticiclón dos Azores, que se desprazou de xeito lixeiro cara ao oeste, volverá reforzar a partir do xoves. E a fin de semana próxima podería ser mesmo máis seca e cálida ca na que andamos.
A longo prazo tampouco se albiscan cambios importantes. Para este domingo meteoGalicia anuncia a chegada dunha masa de aire húmido procedente do Atlántico. O ceo estará cuberto na metade oeste e con posibilidade de chuvias febles na franxa atlántica, mentres que no leste os ceos estarán máis despexados.
O descenso vai ser xeneralizado nas temperaturas. As máximas en Galicia estarán por baixo dos 27 graos, que se poderían alcanzar en Ourense. Será a xornada máis fresca en moito tempo, sobre todo en Ourense e Lugo.
Galicia queda o luns baixo a influencia das baixas presións cunha fronte durante a madrugada e as chuvias que entran polo oeste da Coruña pola noite estenderanse ao resto da comunidade.
O furacán Ian diríxese cara a Xeorxia e as Carolinas tras devastar Florida
Ian recupera forza e volverá ser furacán antes de tocar terra en Carolina do Sur
O furacán Ian está golpeando Florida con efectos devastadores
O furacán Ian chega a Florida reforzado e sendo un dos máis potentes da historia
Contido con Xeográficas Galicia .
Segunda xornada do Foro da Toxa
Denuncian un veciño de Mos por condución temeraria
A Mesa pola Normalización Lingüística protesta polo uso do topónimo La Toja
A seca pode reducir a colleita de castaña nun 30%
Síguenos en redes sociais
Aviso legal e Política de Privacidade